|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 29. august 2018 kl. 13.15-15.00 |
| **Sted:** | Sokrates |
| **Deltagere:** | Søren Frank (SF), Karen Hvidtfeldt (KH), Anna Klara Bom (AB), Sten Pultz Moslund (SM), Olga Alexandrovna Thieme (OT), Zarine Schmidt (ZS), Simon Emil Stokholm Madsen (SE), Signe Østergaard Christensen (SØ) Jeanet Dal (JD) |
| **Afbud fra:** | Adam Poulsen (AP), Sofie Krogh Garsdal (SG), Emil Anthonsen-Rahbek (EA) |
| **Referent:** | Ingelise Nielsen (IN) |
|  |  |

**Dagsorden**

|  |  |  |
| --- | --- | --- |
| 1. **Godkendelse af dagsorden**   I forhold til den offentliggjorte dagsorden blev der tilføjet et punkt om studiestarten samt om valg af ny  næstformand. **Derefter blev dagsordenen godkendt.** |  |  |
| 1. **Til orientering: Godkendt referat fra studienævnsmødet den 6. juni 2018**   Referatet blev taget til efterretning.   1. **Meddelelser**    1. *Studienævnsformand*  * Der har været afholdt seminar for studieledere og nævnsformænd. Fokus var på tilrettelæggelse af uddannelse set i lyset af nutidens studerende. Bl.a. blev spørgsmålet om mødepligt diskuteret, og der var stor interesse for Litteraturvidenskabs koncept om aktiv undervisningsdeltagelse og mødepligt. Det blev ikke længere set på som en kontrolforanstaltning eller en straf, men som en støtte og et kvalitativt løft ifm. overgangen fra gymnasiet til universitetet.   1. *Studieleder Litteraturvidenskab* * Der er blevet ansat en ny instruktor, og vi har nu to, samt en fordobling af timetallet. Instruktorerne har fået et skrivevejlederkursus. * Der er blevet ansat en studiegruppefacilitator. * Der er blevet givet ekstra timer til feedback. * Timetallet for deltagelse i studiegrupper er blevet nedjusteret. Det har vist sig, at de studerende bedre kan bruge tilbuddet, hvis de kan koncentrere sig om et kursus i studiegruppen. * Der er optaget 48 på BA med en fordeling på mellem kvote 1 og 2 på 40/60. Karakterkvotienten ved optag i kvote 1 blev 7, og de studerende ligger generelt højt i snit. * Kandidatoptaget var på 12-13. * KRoF optog 38. * Der har været en alvorlig plagieringssag, hvor den studerende blev bortvist i to semestre. * Litteraturvidenskab planlægger en større studieordningsrevision og der er planlagt en del møder hen over efteråret. Revisionen skyldes dels faglige hensyn, dels økonomiske. Dimensioneringen har betydet et stort fald i STÅ-indtægter, og uddannelsen havde underskud ved seneste uddannelsesregnskab. Igennem revisionen vil vi forsøge at rette op på disse tal.   Orienteringen om dette punkt affødte en kort diskussion om frafaldet på bacheloruddannelsen i Litteraturvidenskab. OT havde en fornemmelse af stort frafald på årgang 17, men der er endnu ingen konkrete tal. Studenterrepræsentanterne diskuterede, om frafaldet kunne skyldes manglende kendskab til reglerne for førsteårsprøven.   * 1. *Studieleder Kulturstudier* * Der er optaget 35, og vi har måtte afvise omkring 30 kvalificerede ansøgere. Vi har en formodning om, at denne udvælgelsesproces fører til mindre frafald. * Der er ansat en ny adjunkt, som bl.a. skal varetage undervisningen i formidlingskurserne. * Der er blevet ansat en ny instruktor. * Der er blevet givet ekstra timer til feedback.   1. *De studerende* * Ingen meddelelser   1. *Andre* * IN orienterede om, at studienævnet snart skal deltage i et pilotprojekt, hvor det nye system (SAGA) til behandling af studenteransøgninger skal afprøves.  1. **Merit og dispensationsansøgninger**   Se det lukkede referat.   1. **Sager til behandling eksamen**   Intet at behandle   1. **Sager til behandling studieordninger**    1. *Reeksamensformen i faget Metodeprojekt og Kulturformidlingsprojekt B, hvis én i gruppen melder sig syg ved ordinær eksamen*   AB orienterede om baggrunden for diskussionen: Eksamensformen i Metodeprojekt er en fri skriftlig hjemmeopgave i grupper med efterfølgende mundtligt forsvar. Én blev syg til den mundtlige eksamen, og de andre gik op og fik 7. Spørgsmålet er, om det er fair, at den éne studerende, der ikke gik op, kan gå til reeksamen i den samme skriftlige opgave. Dels har han fået meget længere tid, dels kan han lære af den feedback, som de andre fik til den ordinære eksamen.  Studienævnet diskuterede spørgsmålet. KH mente, at man måtte medtænke, at eksamen er individuel, og hver enkelt skal stå til regnskab for sit eget bidrag. SF mente, at det var en idé at undersøge praksis på andre uddannelser. AB mente, at det er nødvendigt, at vi afklarer vores retorik på området, og at vi gør det på basis af bestemmelserne i eksamensbekendtgørelsen om individuel bedømmelse.  **Kultur og Formidling vil tage spørgsmålet tilbage til faggruppen.**   1. **Sager til behandling kvalitetspolitikken** 2. *Uddannelsesberetning 2018 Kulturstudier til godkendelse*   **Uddannelsesberetningen blev godkendt**. Kultur og Formidling er inviteret til statusmøde primo september. På næste møde vil studienævnet drøfte forløbet i sin helhed.   1. *Kulturstudier hjemmesider til gennemsyn*   Punktet blev **udsat** til næste møde.   1. *Nye aftagerpaneler*   Da Dansk og Medievidenskab ønsker at forlade det fælles aftagerpanel, skal Kulturstudier og Litteraturvidenskab tage stilling til, om de ønsker at fortsætte i et fælles aftagerpanel, eller om der skal være et særskilt for uddannelsen.  Spørgsmålet blev drøftet. Litteraturvidenskab ønskede umiddelbart at fortsætte sammen, mens Kulturstudier havde foretaget undersøgelser i forhold til at kombinere aftagerpanelmøder med møder i censorkorpset, hvorfor de umiddelbart ønskede deres eget aftagerpanel.  **Studienævnet besluttede** at tage spørgsmålet op igen på næste studienævnsmøde. Fristen for at melde ind til fakultetet er den 1. november 2018.   1. *Årsberetning 2017: Censorkorps for Kulturstudier*   Studienævnet **godkendte** beretningen.   1. *Studiestart på Litteraturvidenskab*   **Godkendt.**   1. *Studiestart på Kultur og Formidling*   **Godkendt.**   1. **Sager til behandling undervisning** 2. *Semesterplaner Kulturstudier*   **Godkendt.**   1. *Læseplaner Litteraturvidenskab*   **Godkendt.**   1. *Læseplaner KRoF*   **Godkendt.**   1. **Andre sager til behandling** 2. *Kulturstudier annuum: Budget for resten af 2018*   Budgettet blev **godkendt**. Med hensyn til ekskursionen i Kulturformidlingsprojekt A besluttede nævnet, at tilskud skulle gives efter ansøgning.   1. *Litteraturvidenskab annuum: Budget for resten af 2018*   **Udsat** til næste møde.   1. *Høring: Tilknytning af tilvalget Æstetik og Kulturanalyse*   **Studienævnet støtter** forslaget om at få tilvalget lagt ind i studienævnet.  Kultur og Formidling har længe ønsket at få tilvalget tilbage, efter at det har været tilknyttet studienævnet for Dansk i en periode. Man har ikke umiddelbart et ønske om at ombemande tilvalget, men vil se tiden an.  Studienævnet diskuterede, om overflytningen ville medføre en højere kompleksitetsgrad i studienævnets arbejde, og om en sådan eventuel forøget kompleksitetsgrad ville betyde ændringer i den kompensation, der gives for studieledelse og nævnsarbejde.   1. *Valg af næstformand*   Zarine Schmidt blev **valgt** som ny næstformand.   1. **Eventuelt**   Intet under eventuelt. |  |  |